b"\n_START_ARTICLE_\nBen Affleck\n_START_SECTION_\nJoventut i formaci\xc3\xb3\n_START_PARAGRAPH_\nBenjamin Geza Affleck va n\xc3\xa9ixer a Calif\xc3\xb2rnia, per\xc3\xb2 va cr\xc3\xa9ixer a Cambridge a Massachusetts. El seu pare era un treballador social que es va divorciar. La seva mare era professora d'escola._NEWLINE_Des de la seva joventut, ha interpretat papers en pel\xc2\xb7l\xc3\xadcules de televisi\xc3\xb3, de vegades amb el seu germ\xc3\xa0 Casey Affleck, nascut el 1975. Aix\xc3\xad va comen\xc3\xa7ar a la pantalla petita a l'edat de vuit anys, en la s\xc3\xa8rie The Voyage of the Mimi (1984). En aquella \xc3\xa8poca, va fer amistat amb l'actor Matt Damon. Despr\xc3\xa9s dels estudis, es van instal\xc2\xb7lar tots dos a Los Angeles i junts van escriure el gui\xc3\xb3 de Will Hunting (1997) que va obtenir un Oscar el 1998, fet que el va fer conegut i li va permetre aconseguir altres papers.\n_START_SECTION_\nCarrera\n_START_PARAGRAPH_\nAl comen\xc3\xa7ament de la seva carrera d'actor, va treballar en produccions independents com Generaci\xc3\xb3 Rebel o Mallrats. Llavors, va anar cap a pel\xc2\xb7l\xc3\xadcules m\xc3\xa9s intimistes com 200 cigarretes, o cap a superproduccions com Armageddon o Pearl Harbor amb Josh Hartnett._NEWLINE_El 2007, treu la seva segona pel\xc2\xb7l\xc3\xadcula com a director Gone Baby Gone, en els papers principals: el seu germ\xc3\xa0 Casey Affleck com a detectiu privat, Michelle Monaghan, Morgan Freeman i Ed Harris. Aquesta pel\xc2\xb7l\xc3\xadcula \xc3\xa9s l'adaptaci\xc3\xb3 d'un llibre del mateix nom de Dennis Lehane i li permet ser m\xc3\xa9s cre\xc3\xafble com a director entre els professionals.\n_START_SECTION_\nVida privada\n_START_PARAGRAPH_\nA la seva vida privada, ha mantingut algunes relacions, en particular amb les actrius Gwyneth Paltrow i Jennifer Lopez._NEWLINE_El juny del 2005 es casa amb l'actriu Jennifer Garner que li d\xc3\xb3na una filla, Violet Anne, el desembre de 2005. El 6 de gener del 2009 tenen la segona filla, Seraphina Rose Elizabeth Affleck, nascuda a Los Angeles. El 22 d'agost de 2011 Affleck i Garner van anunciar que Garner estava embarassada per tercera vegada."